Burfjord
Store norske leksikon,Geografi,Norges geografi,Troms og Finnmark,Kvænangen
Burfjord er et tettsted i Kvænangen kommune i Troms og Finnmark. Tettstedet er ifølge SSBs definisjon 0,6 km², og har 386 innbyggere (2022).
Burfjord er administrasjonssenter i Kvænangen kommune. Tettstedet ligger innerst i Burfjorden (samisk Buvrovuotna), en østlig arm av fjorden Kvænangen.Langs østsiden av Burfjorden går E6 til Alta. Umiddelbart øst for tettstedet tar fylkesvei 363 av fra E6 og fører gjennom tettstedet og langs vestsiden av Burfjorden til Utheim, like innenfor munningen.Burfjord har et sommeråpent utstillingslokale for Nord-Troms museum. Her er også kontorer, behandlingsrom for gjenstander og magasiner for museet (Flerbrukshuset i Burfjord). Tettstedet har ellers atskillig turisttrafikk og et utsalg for samisk husflid.Burfjord har hurtigbåtforbindelse til øyene og de veiløse grendene i Kvænangen, likeledes til Skjervøy hvorfra hurtigbåtforbindelse til Tromsø. Navn Navnet er opprinnelig samisk, av buvru, 'grøt', om steder med mye bløt leire, og voutna, 'fjord'. Kart  Les mer i Store norske leksikon Kvænangen fjorden Kvænangen